CELEX: 62008TN0569
Language: et
Date: 2008-12-22 00:00:00
Title: Kohtuasi T-569/08: 22. detsembril 2008 esitatud hagi — Visonic versus Siseturu Ühtlustamise Amet — Sedea Electronique (VISIONIC)

7.3.2009   
            
            
               ET
            
            
               Euroopa Liidu Teataja
            
            
               C 55/40
            
         22. detsembril 2008 esitatud hagi — Visonic versus Siseturu Ühtlustamise Amet — Sedea Electronique (VISIONIC)
   (Kohtuasi T-569/08)
   (2009/C 55/72)
   Hagiavaldus esitati inglise keeles
   Pooled
   
      Hageja: Visonic Ltd (Tel Aviv, Iisrael) (esindajad: advokaadid A. Beschorner ja C. Thomas)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Sedea Electronique SA (Seclin, Prantsusmaa)
   Hagejate nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 14. oktoobri 2008. aasta otsus liidetud asjades R 946/2007-2 ja R 1151/2007-2;
            
         
               —
            
            
               tunnistada ühenduse kaubamärk nr 1 562 982 „VISIONIC” kõikide asjaomaste kaupade osas kehtetuks;
            
         
               —
            
            
               mõista kohtukulud välja ühtlustamisametilt ja apellatsioonikojas toimunud haldusmenetluse kulud teiselt menetluspoolelt apellatsioonikojas;
            
         
               —
            
            
               määrata käesolevas kohtuasjas kohtuistungi toimumise aeg.
            
         Väited ja peamised argumendid
   
      Kehtetuks tunnistamise taotluse esemeks olev registreeritud ühenduse kaubamärk: Sõnamärk „VISIONIC” kaupadele klassis 9.
   
      Ühenduse kaubamärgi omanik: Teine menetluspool apellatsioonikojas.
   
      Ühenduse kaubamärgi kehtetuks tunnistamist taotlev pool: Hageja.
   
      Tühistamisosakonna otsus: Rahuldada kehtetuks tunnistamise taotlus osaliselt.
   
      Apellatsioonikoja otsus: Rahuldada kaebus asjas R 946/2007-2; tühistada vaidlustatud otsus ja jätta kehtetuks tunnistamise taotlus rahuldamata; jätta kaebus asjas R 1151/2007-2 rahuldamata.
   Väited: Nõukogu määruse nr 40/94 artikli 52 lõike 3 ja artikli 8 lõike 1 punkti b ning kaubamärgiõiguse üldpõhimõtete rikkumine seeläbi, et apellatsioonikoda leidis valesti, et hageja andis nõusoleku kehtetuks tunnistamise taotluse esemeks oleva ühenduse kaubamärgi registreerimiseks, ning jättis seetõttu analüüsimata, kas esineb asjaomaste kaubamärkide segiajamise tõenäosus.